আলো জ্বালানআলো দিয়ে নানারকম কারসাজি করে ঘরবাড়ি সাজানো সম্ভব। এমনিতে দীপাবলি আলোর-ই উৎসব। অনেকগুলো প্লাস্টিক কাপ সারি দিয়ে সুতোয় বেঁধে বাড়ির বিভিন্ন জায়গায় ঝুলিয়ে রাখুন। সুতোটি যেন পোক্ত হয়। এবার সুতোয় টুনিলাইট জড়িয়ে নিন। এছাড়াও কয়েকটি জারে টুনিলাইট ভরে ঘরে সাজিয়ে রাখুন। বারান্দা এবং ছাদে টুনিলাইট লাগান। ইচ্ছা হলে সেন্টেড ক্যান্ডেল দিয়েও ঘর সাজাতে পারেন। ম্যাচিং সাজে এই দীপাবলি-তে ঘর ম্যাচিং করে সাজাতে পারেন। পর্দা, কুশন, চাদর ইত্যাদি যেন একই রঙের হয়। শেড নিয়ে খেলতে পারেন। সম্ভব হলে দেওয়ালও রং করিয়ে নিতে পারেন। বাজেট যদি বেশি না হয় তাহলে এক রঙের কাপড় কেটে তার মধ্যে জড়ির পাড় বসিয়ে কুশন কভার ও পর্দা বানিয়ে নিতে পারেন নিজের হাতেই। সেলাই-এর কাজ জানলে বিষয়টা খুব একটা কঠিন নয়। সবুজের সাহায্যেসবুজের সাহায্য নেওয়া যেতে পারে ঘর সাজাতে। নানারকম ইনডোর প্ল্যান্ট ঘরের ভিতর রেখে দীপাবলির দিন তাতে বিভিন্ন রঙের টুনিলাইট লাগিয়ে নিন। ছোট-বড় সব আকারের গাছ দিয়ে সাজিয়ে অন্যরকম লুক দেওয়া যায়। তাছাড়া এটি বেশ পরিবেশ-বান্ধব।বাতিল করুনঘরে খুব বেশি শো-পিস আর আসবাব থাকলে উৎসবের মরশুমে কিছু বাতিল করুন। ঘর ফাঁকা করলে দেখতে ভালো লাগবে। খুব ঘিঞ্জি করে সাজানো ঘর চোখের পক্ষে মোটেই আরামদায়ক নয়। ফাঁকা ঘরে আলো বাতাস খেলতে পারে। ফলে ইতিবাচক এনার্জি পাওয়া যায়। উৎসবের মরশুমে সেটাই বোধ হয় সবচেয়ে বেশি দরকার।ফুলের সাজফুলের সাজে সাজাতে পারেন গোটা বাড়িকে। উৎসবের মরশুমে এই ফর্মুলা কিন্তু হিট। তবে এবার একটু অন্যভাবে সাজান। সেন্টার টেবিলের ওপর একটি বাটিতে বেল ফুল রেখে দিতে পারেন। অথবা ফুলের পাপড়িও রাখতে পারেন। এতে ঘরে ফুলের সুবাস থাকবে। লম্বা ফুলদানিতে নানা রঙের গোলাপ ফুল রাখতে পারেন। এছাড়াও দীপাবলির দিন প্রতিমার আসন ফুলের মালা দিয়ে সাজানো হয়ে গেলে, বাকি মালা দিয়ে বাড়ি সাজিয়ে ফেলুন।আলপনাপ্রতিটি বাঙালি বাড়িতে দীপাবলির দিন আলপনা দেওয়া হয়। আলপনার ফাঁকা জায়গায় প্রদীপ জ্বালানো হয়। আসলে অনেকের বাড়িতেই তো ওই দিন দীপান্বিতা লক্ষ্মীপুজো হয়। চাইলে রঙ্গোলিও বানাতে পারেন। ফুল দিয়েও রঙ্গোলি বানান অনেকে। এটাও ঘরকে অন্য সৌন্দর্য দেবে, মনকেও খুশি করে দেবে এই রঙ্গোলি।